ইঙ্গ-ওলোন্দাজ যুদ্ধ (Anglo-Dutch War) সংঘটিত হয় ১৬৫২ সাল থেকে ১৬৫৪ সাল পর্যন্ত, যে যুদ্ধে ইংল্যান্ড ও ওলোন্দাজ প্রজাতন্ত্র নৌবাণিজ্যের কর্তৃত্ব নিয়ে সংঘাতে লিপ্ত হয়। এ যুদ্ধের মূল কেন্দ্র ছিল ইস্ট-ইন্ডিজ বা পূর্ব ভারতীয় দ্বীপপুঞ্জ-এর উপকূল।<ref name="http://www.historyofwar.org/articles/wars_anglodutch1.html."></ref> এ যুদ্ধের পটভূমি ছিল ইংরেজদের রচিত প্রথম নৌ পরিবহন আইন (First Navigation Act), যাতে কোন পণ্য ইংরেজ জাহাজ ব্যতীত অন্য কোন জাহাজে করে পরিবহন নিষিদ্ধ করা হয়, যদিনা ঐ জাহাজ পণ্য উৎপাদনকারী রাষ্ট্রের হয়ে থাকে। এই আইনের উদ্দেশ্য ছিল ওলোন্দাজদের বাণিজ্যে বিঘ্ন সৃষ্টি, যার ফলে ১৬৫২ সালের ১৯শে মে তারিখে ইংরেজ ও ওলোন্দাজ নৌবহরের মধ্যে সংঘর্ষ বাঁধে, এবং এর মধ্য দিয়ে ইঙ্গ-ওলোন্দাজ যুদ্ধের সূত্রপাত ঘটে। আনুষ্ঠানিকভাবে যুদ্ধ শুরু হয় জুলাই মাসে এবং দুই বছর ধরে এ যুদ্ধ চলতে থাকে। ১৬৫৩ সালে শেভেনিঙ্গেনের যুদ্ধের মধ্য দিয়ে সম্মুখ সমরের অবসান ঘটে।<ref name="http://www.britannica.com/EBchecked/topic/25010/Anglo-Dutch-Wars.|accessdate=2009-4-11"> এ যুদ্ধে শতাধিক জাহাজ সম্বলিত ব্রিটিশ ও ওলোন্দাজ নৌবহর ১২ ঘণ্টা ব্যপী যুদ্ধরত থাকে। এ যুদ্ধে ১৬ শতাধিক ওলোন্দাজ সেনা নিহত হয় যার মধ্যে অন্যতম ছিলেন ওলোন্দাজ নৌবাহিনীর অ্যাডমিরাল ট্রম্প, অপরদিকে ইংরেজদের হতাহতের সংখ্যা ছিল ওলোন্দাজদের অর্ধেক।</ref> এ যুদ্ধের অবসান ঘটে ১৬৫৪ সালের এপ্রিল মাসে ওয়েস্টমিন্‌স্টারের চুক্তিসাক্ষরের মাধ্যমে, এ চুক্তিতে ইংরেজরা ওলোন্দাজ প্রজাতন্ত্রকে তাদের তৈরি নেভিগেশন আইন মেনে চলতে বাধ্য করে এবং যুদ্ধের ক্ষয়ক্ষতির জন্যে তাদেরকে ক্ষতিপূরণ দিতে বাধ্য করে।

ইক্ষু
ফরাসি ও ইন্ডিয়ান যুদ্ধ
বাণিজ্য ব্যবস্থার পরিবর্তন
ইঙ্গ-ওলোন্দাজ যুদ্ধ